Els premis literaris ‘Vila de Catarroja’ es traslladen a maig
19 gen. 2021

“Avancem uns mesos la convocatòria d'un dels certàmens literaris més destacats del nostre País amb la il·lusió que en aquest 2021 puguem compartir amb tot el veïnat aquesta festa cultural que signifiquen els Premis Vila. Hem triat el mes de maig i, en concret el dia 28, per l'important d'aquesta data per al nostre municipi, el dia que commemorem que som poble i que millor que fer-ho amb la cultura”, explica Dolors Gimeno, regidora de cultura.

La convocatòria dels Premis Vila de Catarroja també s'avança uns mesos, serà al març quan les persones participants puguen enviar els seus treballs telemàticament. D'altra banda, des del departament de cultura es contemplen tots els escenaris possibles per a poder celebrar el 40 aniversari d'aquest certamen literari de la millor manera possible, adaptant-se a les circumstàncies del moment.